“અમારા વખતમાં તો ભૂખ સિવાય કાઈ નહોતું.. આ તો તારા દાદા ધરમશી દાદા ને હું પરણીને ત્યારે પેલી વાર જોયેલા!! બોલ્ય ત્યાં લગણ અમે એક બીજાને જોયેલા પણ!! જુવાનીમાં તારા દાદા એકદમ હીરો જેવા લાગતા હું એને ખાનગીમાં ધરમેન્દર કહેતી એ તારા દાદા ને ખુબ ગમતું. પરણીને અમે દસ વરહ પછી સુરત ગયેલા ત્યાં પેલી વાર તારા દાદા એ મને ખમણ અને સબરસ ની કઢી ખવરાવેલી બોલ્ય અને પછી જોયું ફિલ્મ!! ધર્મેન્દ્ર નું ફિલ્મ હતું..!! તારા દાદા મને સુરતમાં ખુબ જ ફેરવી છે. રોજ રાત પડે ને તારા દાદા ગરનાળા થી ચોક બજારમાં સાયકલ પર જાય અને મારા માટે કોકો લાવતા. બસ પછી તો એણે હીરાનું કારખાનું કરેલું અને એ વખતે એણે મને કહેલું.. જમું તું સારા પગલાની છો . તું આવ્યા પછી મારી પ્રગતિ થઇ!!” તેજલ પોતાનું કામ કરતી જાય અને રોજ દિવસમાં બે વાર બે કલાક જમના ડોશીનું ભાષણ સાંભળતી જાય!!